то́йже де́нь въ недѣ́лю по пятдеся́тницѣ, ѝже повсю́ду вселе́нныя, во асі́и, лѷві́и и єѵрѡ́піи, сѣ́верѣ же и ю́зѣ, ст҃ы́хъ всѣ́хъ пра́здникъ пра́зднуемъ: єго́же у́бѡ по всест҃а́гѡ дх҃а соше́ствіи бж҃е́ственніи ѻтцы̀ на́ши узако́ниша соверша́ти, а́ки бы ѻ́бразъ нѣ́кій показу́юще, я́кѡ всест҃а́гѡ дх҃а прише́ствіе, сицева̂я апс̑лы дѣ́йствова, ѡсвяти́вшее и упрему́дрившее ѝже ѿ на́шегѡ смѣше́нія, въ наполне́ніе ѿпа́дшагѡ ѻ́нагѡ чи́на а́гг҃льскагѡ, си́хъ уста́вившее, и бг҃у хрс̑то́мъ приве́дшее